અમદાવાદ જિલ્લાના સાણંદ તાલુકામાં ટાટા નેનોની પધરામણી બાદ ઇન્ડસ્ટ્રીઝ સ્થાપવા માટે મોટી કંપનીઓ ગુજરાત તરફ વળી હતી જેમાં મારુતિ-સુઝુકી, હોન્ડા, ફોર્ડ, હ્યુન્ડાઇ સહિતની મોટી કંપનીઓનો સમાવેશ થાય છે પણ સાણંદમાં ટાટા નેનોએ કાર ઉત્પાદનનો પ્લાન્ટ નાંખ્યા બાદ મારુતિ-સુઝુકી અને હોન્ડા કંપનીએ માંડલ અને દેત્રોજ તાલુકાના ગામોમાં જમીનની પસંદગી ઇન્ડસ્ટ્રીઝ સ્થાપવા માટે કરી હતી જેમાં મારુતિ-સુઝુકીએ માંડલના હાંસલપુરમાં એક મોટી સરકારી જમીન સરકાર પાસે મેળવી હતી જ્યારે આસપાસની જમીનો ખેડુતો પાસેથી ખરીદી કરી હતી પણ માંડલ અને દેત્રોજ તાલુકાના દેકાવાડા, હાંસલપુર, માનપુર, વીરપુર, વિઠ્ઠલાપુર, ઉઘરોજ સહિતના ૧૦થી વધુ ગામો તાલુકેદારના ગામો છે.